"„На кея“" е големия победител на 27-ата церемония по връчване на наградите „Оскар“, където е номиниран за отличието в цели 12 категории, печелейки 8 от тях, включително призовете за най-добър филм и най-добър режисьор за Елия Казан. Филмът донася първия „Оскар“ за най-добра мъжка роля за Марлон Брандо след четири поредни номинации в периода 1952 – 1955 година. Със статуетка е отличена и Ева Мари Сейнт в категорията за най-добра поддържаща роля. Произведението е удостоено и с награди „Златен глобус“ за най-добър филм, режисьор, оператор и актьор в главна роля.